I. La Llei 10/1994 d'11 de juliol disposa que l'exercici de les funcions del Departament de Governació i en particular l'estructura i la competència dels òrgans de comandament i de direcció superior del Cos de Mossos d'Esquadra correspon als òrgans del Departament que es determinin reglamentàriament (article 16.3) i faculta el Govern de la Generalitat per fer el desplegament reglamentari de la mateixa llei (disposició final).
Per desenvolupar aquesta previsió legislativa el Departament de Governació ha elaborat el corresponent Projecte de decret que com a disposició general ha estat remès a consulta d'aquest alt òrgan consultiu de la Generalitat d'acord amb l'article 3.1.b) del text refós de les lleis reguladores de la Comissió Jurídica Assessora aprovat pel Decret legislatiu 1/1991 de 25 de març.
L'organització i l'estructura del Departament de Governació està regulada a grans trets en l'article 16 de la Llei 10/1994; el Projecte de decret en lògic desenvolupament de les funcions atribuïdes genèricament al Departament les distribueix entre el conseller al qual correspon la direcció del Departament (article 11.1 de la Llei 13/1989 de 14 de desembre d'organització procediment i règim jurídic de l'Administració de la Generalitat) el secretari general com a segona autoritat del Departament després del conseller (article 13) i el director general (article 14).
Caldrà examinar per tant si aquesta distribució respecta les atribucions que té el conseller com a cap del seu Departament (article 12 de la Llei 13/1989) les facultats del secretari general (article 13) i les del director general (article 14) així com les funcions que en particular exerceix el Departament com a òrgan responsable de la política de seguretat ciutadana de la Generalitat i director del Cos de Mossos d'Esquadra (article 16 de la Llei 10/1994).
El conseller és un òrgan superior de l'Administració de la Generalitat i el secretari general i el director general són alts càrrecs de l'esmentada Administració (article 5 de la Llei 13/1989) Atesa la indubtable habilitació legislativa resta examinar si l'elaboració del Projecte de decret s'ha ajustat al procediment previst en el capítol 4 de la Llei 13/1989 i si el contingut del text projectat no contradiu el marc normatiu enunciat.
L'elaboració del Projecte de decret ha complert els tràmits establerts en la Llei 13/1989 tal com es recull en l'antecedent 2 d'aquest dictamen.
La Llei 10/1994 atribueix al Consell de Policia la funció d'emetre informe previ i preceptiu sobre els projectes de disposicions de caràcter general relatius a matèries que afecten el Cos de Mossos d'Esquadra (art. 53.e).
Així s'ha fet en aquest cas en la sessió del Ple de l'esmentat Consell de 21 de març de 1996 segons certificat que figura en l'expedient malgrat que es diu que s'ha donat informació sobre el projecte quan hauria estat més correcte dir que havia estat informat sense necessitat que l'informe fos favorable donada la composició paritària del Consell i el caràcter no vinculant d'aquest informe.
Com el Consell de Policia és l'òrgan de representació dels membres del Cos de Mossos d'Esquadra (article 5.2 de la Llei 10/1994) s'ha d'entendre que s'ha donat l'audiència dels afectats prevista a l'article 64 de l'esmentada Llei.
Es formulen al Projecte de decret les observacions següents sobre el seu contingut.
Fóra més correcte d'acord amb la Llei 13/1989 parlar d'atribucions o facultats (i no de funcions) dels òrgans.
Aquests exerceixen les funcions però mitjançant atribucions o facultats.
Les atribucions corresponen al conseller; les facultats al secretari general i al director general (articles 12 13 i 14 de la Llei 13/1989).
Els tres són òrgans i el seu titular és una persona però aquesta circumstància no exigeix parlar (cosa que no fa la Llei 13/1989) de la persona titular de l'òrgan creant una distorsió de la normativa general del nostre ordenament jurídic.
En relació amb articles concrets del Projecte de decret caldrà tenir en compte el següent:
El conseller per regla general només pot dictar disposicions en matèria d'organització del seu Departament i no "aprovar la resta de normes reglamentàries" (apartat e) si bé en aquest cas també pot fer desplegament reglamentari de la Llei 10/1994 segons la disposició final d'aquesta; però caldria matisar l'expressió utilitzada.
L'apartat c) –que caldria expressar en infinitiu– se suposa que es refereix a cossos de policia local perquè en referència als cossos de seguretat de l'Estat la determinació no podria fer-se unilateralment.
En el supòsit –apartat k)– que la Llei 10/1994 atribueixi al conseller altres funcions caldria enunciar-les en el Decret.
Autoritzar les despeses pròpies del Departament –apartat e)– correspon al conseller (art. 12.j de la Llei 13/1989) sense perjudici de la possible delegació en el secretari general.
L'enumeració de les facultats del director general de Seguretat Ciutadana podrà escurçar-se amb una millor redacció.
Les facultats dels apartats e) i f) caldria fer-les objecte d'un tractament destacat en un paràgraf 3 nou perquè la seva atribució procedeix dels articles 3 i 12 de la Llei 10/1994 (i no desenvolupa específicament el seu article 16).
Podria ser una disposició addicional perquè no regula l'atribució de facultats dels òrgans del Departament de Governació sinó obligacions dels organitzadors i dels promotors de reunions en llocs de trànsit públic i de les manifestacions.
La funció a què es refereix apareix recollida a l'article 12.1.e) de la Llei 10/1994: "Protegir les manifestacions i mantenir l'odre en grans concentracions humanes"; però no està reproduïda a l'enunciar en l'article 16.2 les funcions que corresponen al Departament de Governació.
Es considera adient mantenir la vacatio legis prevista amb caràcter general en el nostre ordenament jurídic i no establir que el Decret entrarà en vigor l'endemà de la seva publicació al Diari Oficial de la Generalitat de Catalunya.
Una vegada considerades les observacions formulades en el fonament jurídic III d'aquest dictamen es pot elevar al Govern per a la seva aprovació el Projecte de decret de determinació dels òrgans que exerceixen les funcions atribuïdes al Departament de Governació per la Llei 10/1994 d'11 de juliol de la Policia de la Generalitat-Mossos d'Esquadra.